Den tidligere hemmelige agenten Bryan Mills er i Los Angeles og besøker sin datter, som nettopp har oppdaget at hun er gravid. Etterpå inviterer han sin ekskone, Lenore, til middag. Selv om hun først takker nei, så dukker hun opp likevel og begynner å snakke om sine ekteskapelige problemer med sin nåværende ektemann, Stuart. Hun indikerer også at hun egentlig har lyst til å være sammen med Bryan, som føler det på samme måte. Men han sier at hun må finne ut av ekteskapet med Stuart først. Senere får Bryan besøk av Stuart som ber ham holde seg unna Lenore, fordi Stuart er redd for at hun kommer til å forlate ham til fordel for Bryan. Bryan går motvillig med på dette.